मार्केट दे कारीगरें दा गलाना ऐ जे इस आधुनिक युग च ग्राह्‌क हुन पुतलें च सजावट दी मंग करदे न। इस बारी पुतलें च विद्युत सिस्टम बी लाए जा रदे न। उनें दस्सेआ जे इस ब’रे पुतलें च बैटरी कन्नै चलने आह्‌ली लाइटां बी लाई जा रदियां न ते रंग बरंगे डजाइनें आह्‌ले पुतले बनाए जा रदे न। इस दरान राजधानी दी बक्ख-बक्ख रामलीला कमेटियें कन्नै जुड़े लोकें गलाया जे मैंह्‌गाई दा असर रावण दे पुतले उप्पर बी पेआ ऐ। पिछले ब’रे दी तुलना च एस ब’रे रावण दे पुतले खऱीदने लेई मते रपे देने पवा रदे न। हालांके कमेटी दे लोकें दा गलाना ऐ जे एह् त्हार अधर्म उप्पर धर्म दी जित्त दे उपलक्ष्य च मनाया जंदा ऐ ते इस दिन समाज च फैली बुराइयैं गी दूर करने दी सघंद लैती जंदी ऐ। पुतलें दी कीमतां मती होने दे बावजूद रावण कुंभकरण ते मेघनाद दे पुतले फुक्कियै बुराइयें गी समाज थमां मिटाने दा संकल्प लैता जाग।